# TRAMnochador

El TRAM Metropolità d'Alacant habilita un servei nocturn que funciona els caps de setmana d'estiu (divendres i dissabtes del juliol i l'agost) denominat TRAMnochador. El seu objectiu és facilitar el desplaçament dels alacantins i turistes en les nits festives proporcionant major comoditat i seguretat per desplaçar-se.
Aquest servei nocturn es realitza en les línies 1, 2, 3 i 4, les quals connecten el centre de la capital alacantina amb la platja de Sant Joan, Sant Vicent del Raspeig, el Campello, la Vila Joiosa i Benidorm. Dona cobertura d'aquesta manera als principals centres de diversió nocturna i zones d'oci d'Alacant i nord de la Costa Blanca.
El TRAMnochador té el mateix preu per bitllet que amb el servei diürn habitual, però les línies tenen menys freqüències de pas que el servei regular.

## Història

* A l'estiu de 1988 es van posar en marxa per primera vegada els serveis nocturns en període estival, anteriorment coneguts com a Trennochador, el qual realitzava tot el trajecte des d'Alacant fins a Dénia. Oferia servei els dijous, divendres i dissabtes des de la segona quinzena de juny fins a la primera quinzena de setembre.
* En 2010 va deixar de prestar servei la primera quinzena de setembre i va finalitzar els primers dies d'aquest mes.
* El 2011 va ser el primer any en què es van obrir les estacions subterrànies d'Estels, Mercat i MARQ al servei nocturn. Fins aleshores, els serveis nocturns tenien com a final de trajecte a Alacant l'estació de Porta del Mar (en superfície, front la platja del Postiguet).
* En 2012 van tindre lloc els "Concerts del TRAMnochador". Van ser actuacions de grups alacantins els dijous a la nit en l'estació de Mercat gratuïts, als quals portava el TRAMnochador.
* En 2013 va deixar de prestar servei les nits dels dijous, quedant només els divendres i dissabtes.
* En 2014 se suma al TRAMnochador, en horari nocturn, la línia 2 que connecta amb Sant Vicent del Raspeig.
* En 2015 no va haver-hi servei nocturn TRAMnochador a l'estiu a causa de les vagues que van dur a terme els maquinistes. No obstant això, el nou govern autonòmic va posar en marxa un nou servei nocturn, des del 14 d'agost al 5 de setembre, en la línia 9 (sense solucionar el problema en les altres línies) i va oferir, els divendres i dissabtes, 5 serveis entre Benidorm-Altea (fins a la parada de Garganes) i un entre Benidorm-Dénia.
* En 2016 va tornar a funcionar el TRAMnochador els divendres i dissabtes de l'1 de juliol al 27 d'agost, encara que amb serveis mínims del 50 % a causa de la vaga convocada pels sindicats per a serveis especials. La línia 9 va tindre servei nocturn els divendres i dissabtes del 12 d'agost al 3 de setembre també amb serveis mínims del 50 %, encara que era un servei combinat de tren Benidorm-Calp i autobús Calp-Dénia a causa del tall del servei per obres de rehabilitació del tram Calp-Dénia.
* En 2017, va estar operatiu els divendres i dissabtes del 30 de juny al 26 d'agost en totes les línies. La línia 9 va tindre servei nocturn els divendres i dissabtes, encara que era un servei combinat de tren Benidorm-Calp i autobús Calp-Dénia a causa del tall del servei per obres de rehabilitació del tram Calp-Dénia.
* En 2018, el TRAMnochador va complir 30 anys en funcionament i ho va fer donant servei els divendres i dissabtes del 6 de juliol a l'1 de setembre en totes les línies. La línia 9 va tindre servei nocturn els divendres i dissabtes, encara que era un servei combinat de tren Benidorm-Calp i autobús Calp-Dénia a causa del tall del servei per obres de rehabilitació del tram Calp-Dénia.
* En 2019, va funcionar els divendres i dissabtes del 5 de juliol al 31 d'agost i, a més, el dimecres 14 d'agost, que és la vespra de la festivitat de l'Assumpció de la Mare de Déu.

## Línies en servei

| Línia | Terminals | Longitud | Estacions | Freqüència |
| | Estels ↔ Benidorm | 43,210 km | 20 (8 compartides) | 2 trens/sentit |
| | Estels ↔ Sant Vicent del Raspeig | 8,929 km | 14 (3 compartides) | 30 min |
| | Estels ↔ El Campello | 14,095 km | 17 (8 compartides) | 15 - 30 min |
| | Estels ↔ Plaça de La Corunya | 10,039 km | 18 (7 compartides) | 30 - 60 min |
| | Benidorm ↔ Dénia | 50,831 km | 18 (1 compartida) | 60 - 120 min |
| TOTAL operatiu (5 línies) | TOTAL operatiu (5 línies) | 127,175 km | 71 | — |

## Referències

* 1 2 3 El Tramnochador ofrecerá servicio nocturno todos los viernes y sábados hasta septiembre
* ↑ FGV ampliará los servicios del tren nocturno de la provincia, que funcionará de junio a septiembre
* ↑ El Tramnochador amplía su servicio hasta el 15 de septiembre
* ↑ El TRAM nocturno parará este año en estaciones subterráneas
* ↑ «Conciertos del TRAMNOCHADOR». Arxivat de l'original el 2016-09-18. [Consulta: 1r agost 2020].
* ↑ El Consell recortará servicios del tranvía y el ´trensnochador´ en Pascua, julio, agosto y Navidad
* ↑ No habrá Tram las noches de fuegos ni las de fines de semana de verano
* ↑ El TRAM inicia el viernes el servicio nocturno entre Benidorm y Denia
* ↑ «El Tramnochador ofrecerá servicio nocturno los viernes y sábados del 1 de julio al 27 de agosto». Arxivat de l'original el 2016-09-18. [Consulta: 1r agost 2020].
* ↑ «FGV pone en marcha El Mussol de les Marines entre Benidorm y Dénia a partir del viernes 12 de agosto». Arxivat de l'original el 2016-09-18. [Consulta: 1r agost 2020].
* ↑ El tranvía de Alicante funcionará por la noche todos los fines de semana de verano
* ↑ Los servicios nocturnos del 'Tramnochador' de FGV en Alicante cumplen 30 años en funcionamiento
* ↑ El tramnochador finaliza sus servicios este fin de semana
* ↑ El TRAM dará servicio nocturno los viernes y sabados de verano
* 1 2 Casi 74.000 viajeros han utilizado este verano los servicios del Tramnochador que circula en Alicante
* 1 2 El "Tramnochador" de Alicante transportó un 33,12 por ciento más de viajeros este verano
* ↑ 74.000 viajeros utilizaron durante el verano el Tramnochador de Alicante
* ↑ Cerca de 75.000 viajeros han utilizado durante el verano los servicios del Tramnochador que circula en Alicante
* ↑ El TRAM desplazó en agosto a 671.612 pasajeros en sus 4 líneas
* ↑ «Más de 76.000 viajeros han hecho uso del Tramnochador este verano». Arxivat de l'original el 6 d'octubre de 2014. [Consulta: 29 setembre 2014].
* ↑ Los servicios nocturnos del Tramnochador de FGV cumplen treinta años
* 1 2 Más de 83.000 viajeros han utilizado los servicios nocturnos del Tramnochador y El Mussol de Les Marines